Anotācija (ex-ante) 22-TA-2585
Izdrukāts 29.07.2026. 21.45 - 3.0 Redakcija
Anotācija (ex-ante) 22-TA-2585
Izdrukāts 29.07.2026. 21.45 - 3.0 Redakcija
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valstij piederošo nekustamo īpašumu "V431", Jaungulbenes pagastā, Gulbenes novadā, "V439", Galgauskas pagastā, Gulbenes novadā, un "V445", Rankas pagastā, Gulbenes novadā, nodošanu Gulbenes novada pašvaldības īpašumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Publiskas personas mantas atsavināšanas likuma 42.panta pirmā daļa, 43.pants, likuma "Par autoceļiem" 4.panta pirmā daļa, likuma "Par pašvaldībām" 15.panta pirmās daļas 2.punkts, Gulbenes novada domes 2022.gada 28.jūlija lēmums Nr.GND/2022/739 (prot. Nr.14, 84.punkts) "Par valsts vietējā autoceļa V431 "Pievedceļš Sveķu skolai" pārņemšanu pašvaldības īpašumā", Gulbenes novada domes 2022.gada 28.jūlija lēmums Nr.GND/2022/738 (prot. Nr.14, 83.punkts) "Par valsts vietējā autoceļa V439 "Pievedceļš Galgauskai" pārņemšanu pašvaldības īpašumā" un Gulbenes novada domes 2022.gada 28.jūlija lēmums Nr.GND/2022/737 (prot. Nr.14; 82.punkts) "Par valsts vietējā autoceļā V455 "Pievedceļš Uriekstes stacijai" pārņemšanu pašvaldības īpašumā".
1.2. Mērķis
Mērķa apraksts
Pašvaldības autonomās funkcijas īstenošanai un Eiropas Savienības finansējuma piesaistei ceļu un citas infrastruktūras sakārtošanai, darbavietu radīšanai un privāto investīciju piesaistei valstij Satiksmes ministrijas personā piederošie nekustamie īpašumi ir nododami pašvaldībai īpašumā.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ministru kabineta rīkojuma projekts "Par valstij piederošo nekustamo īpašumu "V431", Jaungulbenes pagastā, Gulbenes novadā, "V439", Galgauskas pagastā, Gulbenes novadā, un "V445", Rankas pagastā, Gulbenes novadā, nodošanu Gulbenes novada pašvaldības īpašumā" (turpmāk - Rīkojuma projekts) sagatavots, ievērojot Gulbenes novada domes 2022.gada 28.jūlija lēmumu Nr.GND/2022/739 (prot. Nr.14, 84.punkts) "Par valsts vietējā autoceļa V431 "Pievedceļš Sveķu skolai" pārņemšanu pašvaldības īpašumā", Gulbenes novada domes 2022.gada 28.jūlija lēmumu Nr.GND/2022/738 (prot. Nr.14, 83.punkts) "Par valsts vietējā autoceļa V439 "Pievedceļš Galgauskai" pārņemšanu pašvaldības īpašumā" un Gulbenes novada domes 2022.gada 28.jūlija lēmumu Nr.GND/2022/737 (protokols Nr.14; 82.p.) "Par valsts vietējā autoceļā V455 "Pievedceļš Uriekstes stacijai" pārņemšanu pašvaldības īpašumā" (turpmāk visi kopā arī - Lēmumi).

Rīkojuma projekts paredz Satiksmes ministrijai bez atlīdzības nodot Gulbenes novada pašvaldības īpašumā šādus valstij piederošos nekustamos īpašumus:
1) nekustamo īpašumu "V431" (nekustamā īpašuma kadastra Nr. 5060 003 0144) - zemes vienību (zemes vienības kadastra apzīmējums 5060 003 0144) 2,5 ha platībā un uz tās izbūvēto komplekso inženierbūvi - "Autoceļš V431 km 0,000-1,500" (būves kadastra apzīmējums 5060 003 0144 001) - Jaungulbenes pagastā, Gulbenes novadā;
2) nekustamo īpašumu "V439" (nekustamā īpašuma kadastra Nr. 5056 004 0250) - zemes vienību (zemes vienības kadastra apzīmējums 5056 004 0250) 0,819 ha platībā un uz tās izbūvēto komplekso inženierbūvi - "Autoceļš V439 km 0,000-0,500" (būves kadastra apzīmējums 5056 004 0250 001) - Galgauskas pagastā, Gulbenes novadā;
3) nekustamo īpašumu "V445" (nekustamā īpašuma kadastra Nr. 5084 011 0098) - zemes vienību (zemes vienības kadastra apzīmējums 5084 011 0098) 4,4 ha platībā un uz tās izbūvēto komplekso inženierbūvi - "Autoceļš V445 km 0,000-2,600" (būves kadastra apzīmējums 5084 011 0098 001) - Rankas pagastā, Gulbenes novadā (turpmāk - nekustamie īpašumi).
Gulbenes novada dome Lēmumos ir norādījusi, ka, atbilstoši likuma "Par pašvaldībām" 15.panta pirmās daļas 2.punktam, Nekustamo īpašumu pārņemšana nodrošinās autonomo funkciju realizāciju un izpildi - gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana).

Nekustamie īpašumi nav ierakstīti zemesgrāmatā.
Saskaņā ar Ministru kabineta 2010.gada 31.maija rīkojuma Nr.297 “Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra" personā” 9.punktu un 9.pielikuma kārtas numuru 2336, kārtas numuru 2344 un kārtas numuru 2454 nekustamo īpašumu piederība atzīstama valstij. Nekustamie īpašumi atrodas Satiksmes ministrijas valdījumā.
Likuma „Par autoceļiem” 4.panta pirmajā daļā noteikts, ka valsts autoceļi un to zemes, tai skaitā ceļu zemes nodalījuma joslas, ar visām šo autoceļu kompleksā ietilpstošajām būvēm ir Latvijas Republikas īpašums.
Ministru kabineta 2009.gada 29.septembra noteikumu Nr.1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem” 3.pielikumā “Vietējie autoceļi” norādīts, ka autoceļš V431 “Pievedceļš Sveķu skolai” 1,5 km kopgarumā ir iekļauts valsts vietējo autoceļu sarakstā, kā arī norādīta piederība valstij autoceļa maršruta posmā no 0 km līdz 1,5 km, autoceļš V439 “Pievedceļš Galgauskai” 0,5 km kopgarumā ir iekļauts valsts vietējo autoceļu sarakstā, kā arī norādīta piederība valstij autoceļa maršruta posmā no 0 km līdz 0,5 km,  un autoceļš V445 “Pievedceļš Uriekstes stacijai” 2,6 km kopgarumā ir iekļauts valsts vietējo autoceļu sarakstā, kā arī norādīta piederība valstij autoceļa maršruta posmā no 0 km līdz 2,6 km.

VSIA "Latvijas Valsts ceļi" 2022.gada 13.jūlija izziņā Nr.4.9/11209 "Par autoceļa V431 "Pievedceļš Sveķu skolai" piederību" ir norādījusi, ka uz Satiksmes ministrijas piekrītošā zemes īpašuma „V431”, Jaungulbenes pagasts, Gulbenes novads, kadastra Nr.50600030144, sastāvā ietilpstošās  zemes vienības ar kadastra apzīmējumu 50600030144, ir izbūvēta  kompleksa inženierbūve ar kadastra apzīmējumu 50600030144001(“Autoceļš V431 km 0,000-1,500”) -  valsts vietējais autoceļš V431 „Pievedceļš Sveķu skolai” km 0,000-1,500, kurš atrodas LR Satiksmes ministrijas Valsts autoceļu fonda bilancē un saskaņā ar Deleģēšanas līgumu Nr. SM 2019/-49, noslēgtu 2019.gada 27.decembrī starp LR Satiksmes ministriju un VSIA „Latvijas Valsts ceļi”, nodots VSIA „Latvijas Valsts ceļi” pārvaldījumā.

VSIA "Latvijas Valsts ceļi" 2022.gada 8.jūlija izziņā Nr.4.9/10957 "Par autoceļa V439 "Pievedceļš Galgauskai" piederību" ir norādījusi, ka uz Satiksmes ministrijai piekrītošā zemes īpašuma „V439”, Galgauskas pagasts, Gulbenes novads, kadastra Nr.50560040250, sastāvā ietilpstošās  zemes vienības ar kadastra apzīmējumu 50560040250, ir  izbūvēta  kompleksa inženierbūve ar kadastra apzīmējumu 50560040250001(“Autoceļš V439 km 0,000-0,500”) - valsts vietējais autoceļš V439 „Pievedceļš Galgauskai” km 0,000-0,500, kurš atrodas Satiksmes ministrijas Valsts autoceļu fonda bilancē un saskaņā ar Deleģēšanas līgumu Nr. SM 2019/-49, noslēgtu 2019.gada 27.decembrī starp LR Satiksmes ministriju un VSIA „Latvijas Valsts ceļi”, nodots VSIA „Latvijas Valsts ceļi” pārvaldījumā.

VSIA "Latvijas Valsts ceļi" 2022.gada 6.jūlija izziņā Nr.4.9/10794 "Par autoceļa V445 "Pievedceļš Uriekstes stacijai" piederību", ir norādījusi, ka uz Satiksmes ministrijai piekrītošo zemes īpašumu „V445”, Rankas pagasts, Gulbenes novads, kadastra Nr.50840110098, sastāvā ietilpstošās  zemes vienības ar kadastra apzīmējumu 50840110098 un VAS “Latvijas dzelzceļš” lietojumā esošā „Ieriķi-Gulbene”, Rankas pagasts, Gulbenes novads, kadastra Nr.50840110094, sastāvā ietilpstošās  zemes vienības ar kadastra apzīmējumu 50840110094, ir  izbūvēta  kompleksa inženierbūve ar kadastra apzīmējumu 50840110098001(“Autoceļš V445 km 0,000-2,600”) - valsts vietējais autoceļš V445 „Pievedceļš Uriekstes stacijai” km 0,000-2,600, kurš atrodas LR Satiksmes ministrijas Valsts autoceļu fonda bilancē un saskaņā ar Deleģēšanas līgumu Nr. SM 2019/-49, noslēgtu 2019.gada 27.decembrī starp LR Satiksmes ministriju un VSIA „Latvijas Valsts ceļi”, nodots VSIA „Latvijas Valsts ceļi” pārvaldījumā.
Kompleksā inženierbūve "Autoceļš V445 km 0,000-2,600" (būves kadastra apzīmējums 50840110098001) ir daļa no teritoriālā zemes vienību kopuma (zemes vienību kadastra apzīmējumi 50840110098 un 50840110094), kas ir ģeogrāfiski saistītas, bet ar ierakstiem publiskajās datu bāzēs – atdalītas juridiski. Tās katra atsevišķi ir reģistrētas dažādu nekustamo īpašumu sastāvos, kam par pamatu kalpo nekustamo īpašumu izmantošanas veids, kas noteikts atbilstoši tos veidojošo zemes vienību saistībai ar ēkām (būvēm) un citu publiskas nozīmes infrastruktūru.
Nekustamais īpašums “Ieriķi-Gulbene” (nekustamā īpašuma kadastra Nr. 50840110094) – Rankas pagastā, Gulbenes novadā, ietilpst valsts publiskās lietošanas dzelzceļa infrastruktūras zemes nodalījuma joslā, kas saskaņā ar Dzelzceļa likuma 15. panta pirmo daļu nav atsavināma. Zemes vienība ar kadastra apzīmējumu 50840110094 attiecīgā daļā, uz kuras ir izvietota kompleksā inženierbūve “Autoceļš V445 km 0,000-2,600”, ir izmantojama pārbrauktuvju un to pieeju apkalpošanas pasākumiem.
Saskaņā ar likuma “Par autoceļiem” 2.pantu autoceļš ir kompleksa inženierbūve un tā kompleksā ietilpst zemes klātne, ceļa braucamā daļa, mākslīgās būves, ceļu inženierbūves un satiksmes organizācijas tehniskie līdzekļi. Autoceļš bez funkcionēšanai nepieciešamājiem autoceļa kompleksā ietilpstošajiem elementiem, īpaši zemes klātnes, nav izmantojams.
Saskaņā ar Dzelzceļa likuma 16.panta trešo daļu gadījumos, kad dzelzceļa zemes nodalījuma josla pārklājas ar cita veida zemes nodalījuma joslu vai aizsargjoslu, spēkā ir stingrākās prasības un lielākais minimālais platums. Visu veidu darbību šajās vietās saskaņo ieinteresētās institūcijas. Savukārt, Aizsargjoslu likuma 35.panta piektā daļa nosaka, ja aizsargjoslas sakrīt vai krustojas, ar attiecīgo objektu ekspluatāciju un remontu saistītos darbus kopīgajos aizsargjoslu iecirkņos veic attiecīgo objektu īpašnieki vai valdītāji pēc savstarpējas vienošanās.
Ievērojot Ministru kabineta 1998. gada 6. oktobra noteikumus Nr. 392 “Dzelzceļu pārbrauktuvju un pāreju ierīkošanas, aprīkošanas, apkalpošanas un slēgšanas noteikumi”, starp VAS “Latvijas dzelzceļš” un VAS “Latvijas Valsts ceļi” (šobrīd VSIA “Latvijas Valsts ceļi”) 2013. gada 26. jūlijā tika noslēgta vienošanās Nr. 24/LVC par sadarbību dzelzceļu un autoceļu uzturēšanas robežām zemes nodalījuma joslu pārklāšanās vietās. Līdz ar to mainoties kompleksās inženierbūves “Autoceļš V445 km 0,000-2,600” piederības faktam un Gulbenes novada pašvaldībai pārņemot to savā īpašumā, ar minēto vienošanos noteikto pienākumu izpildi no VSIA “Latvijas Valsts ceļi” pāriet uz Gulbenes novada pašvaldību. Attiecīgi, ja minēto nekustamo īpašumu īpašnieki konstatēs izmaiņas faktiskajos apstākļos, kas ietekmēs savstarpējās tiesiskās attiecības, puses būs tiesīgas vienoties un precizēt vai mainīt vienošanās noteikumus atbilstoši normatīvo aktu prasībām.

Saskaņā ar Nekustamā īpašuma valsts kadastra likuma 15.panta 3. un 4.punktu autoceļš “Autoceļš V431 km 0,000 – 1,500”, “Autoceļš V439 km 0,000 – 0,500“ un  “Autoceļš V445 km 0,000 – 2,5600“ kā nekustamo īpašumu objekti ir reģistrēti Nekustamā īpašuma valsts kadastra informācijas sistēmā.
Pamatojoties uz likuma “Par pašvaldībām” 15.panta pirmās daļas 2.punktu, Gulbenes novada pašvaldība rīcībā ar nekustamajiem īpašumiem gādās par savas administratīvās teritorijas labiekārtošanu, veiksmīgāk un operatīvāk realizējot dažādu inženierkomunikāciju izbūves un uzturēšanas pasākumus un normatīvajos aktos noteiktajā kārtībā piesaistot līdzekļus no valsts pamatbudžeta programmas “Valsts autoceļa fonds” apakšprogrammas “Mērķdotācija pašvaldību autoceļiem (ielām)”.
Ar Rīkojuma projektu Gulbenes novada pašvaldība tiek pilnvarota parakstīt nostiprinājuma lūgumus par Nekustamo īpašumu ierakstīšanu zemesgrāmatā un īpašuma tiesību nostiprināšanu uz valsts vārda Satiksmes ministrijas personā, kā arī veikt citas nepieciešamās darbības attiecīgā Nekustamo īpašumu ierakstīšanai zemesgrāmatā.
Nekustamie īpašumi ir ierakstāmi zemesgrāmata uz valsts vārda Satiksmes ministrijas personā vienlaikus ar Gulbenes novada pašvaldības īpašuma tiesību nostiprināšanu.
Izbeidzoties nepieciešamībai Gulbenes novada pašvaldībai izmantot Nekustamos īpašumus Rīkojuma projektā minētās autonomās funkcijas izpildei, Nekustamie īpašumi tiks atdoti Satiksmes ministrijai visā tā sastāvā kopā ar neatdalāmiem uzlabojumiem.
Nostiprinot zemesgrāmatā īpašuma tiesības, Gulbenes novada pašvaldībai jāieraksta atzīme par aizliegumu atsavināt Nekustamos īpašumus un apgrūtināt tos ar hipotēku.
Problēmas un risinājumi
Problēmas apraksts
Nekustamie īpašumi ir nepieciešami Gulbenes novada pašvaldībai likuma “Par pašvaldībām” 15.panta pirmās daļas 2.punktā minētās autonomās funkcijas izpildes nodrošināšanai – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana).
Risinājuma apraksts
Pašvaldības autonomās funkcijas īstenošanai un Eiropas Savienības finansējuma piesaistei ceļu un citas infrastruktūras sakārtošanai, darbavietu radīšanai un privāto investīciju piesaistei valstij Satiksmes ministrijas personā piederošie Nekustamie īpašumi ir nododami pašvaldībai īpašumā.
Vai ir izvērtēti alternatīvie risinājumi?
Jā
Apraksts
Pamatojoties uz likuma “Par pašvaldībām” 15. panta pirmās daļas 2.punktu, Gulbenes novada pašvaldība rīcībā ar Nekustamajiem īpašumiem gādās par savas administratīvās teritorijas labiekārtošanu, veiksmīgāk un operatīvāk realizējot dažādu inženierkomunikāciju izbūves un uzturēšanas pasākumus un normatīvajos aktos noteiktajā kārtībā piesaistot līdzekļus no valsts pamatbudžeta programmas “Valsts autoceļa fonds” apakšprogrammas “Mērķdotācija pašvaldību autoceļiem (ielām), un rīkojuma izdošana ir veinīgais veids kā nodrošināt šā uzdevuma izpildi.
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Autoceļu lietotāji. Pašvaldībai izbūvējot jaunus objektus un tos labiekārtojot fizisko personu sadzīves ērtībām.
Juridiskās personas
Nē
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Nē
2.2.3. uz uzņēmējdarbības vidi:
Jā
Ietekmes apraksts
Ietekme uz tautsaimniecību ir konstatējama vides sakārtošanas jomā, pašvaldībai izbūvējot jaunus objektus un tos labiekārtojot fizisko personu sadzīves ērtībām.
2.2.4. uz mazajiem un vidējiem uzņēmējiem:
Jā
Ietekmes apraksts
Ietekme uz tautsaimniecību ir konstatējama vides sakārtošanas jomā, pašvaldībai izbūvējot jaunus objektus un tos labiekārtojot fizisko personu sadzīves ērtībām.
2.2.5. uz konkurenci:
Nē
2.2.6. uz nodarbinātību:
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Izdevumus, kas saistīti ar Nekustamo īpašumu ierakstīšanu zemesgrāmatā, segs Gulbenes novada pašvaldība. Gulbenes novada pašvaldībai, pārņemot īpašumā Nekustamos īpašumus, saskaņā ar Ministru kabineta 2008.gada 11.marta noteikumu Nr.173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” 1.pielikumu piešķirtais valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” apmērs paliek nemainīgs un papildus līdzekļi no valsts budžeta netiek piešķirti.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta 2009.gada 29.septembra noteikumi Nr.1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem”.
Pamatojums un apraksts
Nepieciešams precizēt norādes par rīkojuma projektā minēto nekustamo īpašumu piederību Gulbenes novada pašvaldībai.
Atbildīgā institūcija
Satiksmes ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija būs publiski pieejami Ministru kabineta tīmekļvietnē – sadaļā/Tiesību aktu projekti.
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Satiksmes ministrija
VSIA "Latvijas Valsts ceļi"
Gulbenes novada pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Saskaņā ar likuma “Par pašvaldībām” 15. panta pirmās daļas 2.punktu Gulbenes novada pašvaldība ar Nekustamo īpašumu pārņemšanu nodrošinās autonomo funkciju realizāciju un izpildi – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana).
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Jā
Apraksts
Skar transporta infrastruktūras attīstību.
8.1.6. uz vidi
Vai projekts skar šo jomu?
Jā
Apraksts
Tiks nodrošināta transporta infrastruktūras izbūves teritorijas sakārtošana.
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

